पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. बठिंडा में तमाम कोशिशों के बावजूद लिंगानुपात गिरने को लेकर कांग्रेस पार्टी ने सांसद हरसिमरत कौर को कटघरे में खड़ा किया है। कहा है कि वह अपने वोटरों को बताएं लिंगानुपात में गिरावट क्यों आई? इसी तरह सीएम को भी अपने घरेलू जिले की बदहाली पर जवाब देना चाहिए।
यह मांग पार्टी प्रवक्ता सुखपाल सिंह खैहरा ने की। उन्होंने कहा कि साल 2001 की जनगणना के अनुसार पंजाब में लिंगानुपात एक हजार लड़कों के पीछे 876 था। साल 2011 की जनगणना में 19 प्वाइंट बढ़कर 895 हो गया है, लेकिन दुखद यह है कि बठिंडा में यह दो प्वाइंट कम होकर 868 रह गया है।
खैहरा ने कहा कि यह हलका सांसद हरसिमरत कौर बादल का है। उन्होंने बच्चियों को बचाने के लिए पिछले कई सालों से नन्ही छां मुहिम चला रखी है। सरकार से करोड़ों की वित्तीय सहायता मिल रही है। बठिंडा के अलावा मुक्तसर में लिंगानुपात 831 है। यह राष्ट्रीय औसत से 112 प्वाइंट कम है।
जनगणना के आंकड़ों ने सिद्ध कर दिया है कि सरकार की मदद से शुरू की गई यह मुहिम का असली मकसद भ्रूण हत्या को रोकना नहीं बल्कि हरसिमरत के सियासी कद को बढ़ाना था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn